ماصدك
انه سهران
من ليلي لحد الصبح
اباوع علوكت بلكن تجوني
وكل لحظة صرت اتباوع على الباب
خاطر اركض وافتحة وتشبكوني
كل ساعة لتمر بيه اني اشتاك
وماادري شعجب رحتو عفتوني
اكولن بلكي هسة يجي الغالي
وافرشلة ايدي واشبكة بعيوني
هم نرجع صدك ونتباوس انه وياك
وهم ارجع واشبك
وانيمك على متوني
ماادري السبب ليش انتو متاخرين
وياساعة الاكحل بجيتكم عيوني
اجه عندي نبض من كلبي للراس
مسج عاجل اظن تحذير الية
اظن يمكن حبيبك نساك
وبس لاتسووهه صدك
وانتوا تنسوني
معقولة الايام تمر فرحة عليك
واني بحسرة اكضي الليل تدروني
معقولة مامريت ابد عالبال
ولافكرتوا فديوم تذكروني
وحتى الزاد مالي نفس بيه
واذا طولتوا ميت تشوفوني
مو جنت اوكلك اني وايدي ماعون
وهسة ماعون اهلكم وانشمر ماعوني
انه شبه عايش مابيه ابد روح
واذا مابيكم جية كولولي فهموني
وجنت وي المشاكل اتعارك عليك
وجنت اضحك رغم كل حزني وظنوني
وقسمت على روحي قسم ماانكر بيوم
وهسة شلون ماصدك تنكروني
سفير الاحزان